Document ID: /roh_data/filtered/fineweb-2-filterrobots_roh.jsonl.gz/18069

Ord la Gasetta Romontscha dils 31 da december 1919:
Ella spuretga vall Stallusa, sper Mustér, ei vegniu giu ina gigantica lavina, ch’ ei sederschida sur la punn crapp dil stradun, destruend ils parapets, e savonzada sut il vischinont, lartg viaduct de viafier ora tochen giu Rhein, menond bia material e lenna. Ulteriuras disgrazias ha quella per ventira buca provocau. Ins seregorda buca de semegliontas lavinas en tal liug.
En bia loghens ha la nevada e la suondonta presenta marschauna cun plievia caschunau auas grondas ella bassa e smanatschau prighel. Era a Glion ha il Rein contonschiu quels dis ina altezia darar sudida.